**Ministru kabineta noteikumu projekta**

**„****Grozījumi Ministru kabineta 2004.gada 17.februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26.panta pirmā daļa un 27.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2015.gada 13.februāra Īstenošanas lēmums 2015/251/ES, ar ko groza Īstenošanas lēmumu 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2015/251/ES). Īstenošanas lēmumā 2014/709/ES noteikti cūku sugas dzīvnieku, to spermas, olšūnu, embriju, cūkgaļas un cūkgaļas produktu pārvietošanas nosacījumi Āfrikas cūku mēra skartajās Eiropas Savienības dalībvalstīs (Latvijas Republikā, Igaunijas Republikā, Lietuvas Republikā, Polijas Republikā un Sardīnijā), kā arī tirdzniecības nosacījumi ar trešajām valstīm un citām Eiropas Savienības dalībvalstīm pēc Āfrikas cūku mēra uzliesmojuma konstatēšanas vairākās Eiropas Savienības dalībvalstīs.Āfrikas cūku mēra uzraudzība, kontrole un apkarošana ir noteikta Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2015/251/ES normas.Īstenošanas lēmumā 2015/251/ES paredzēts:1) precizēt Āfrikas cūku mēra karantīnas teritoriju I un II riska zonās Latvijas Republikā, Igaunijas Republikā un Lietuvas Republikā;2) noteikt nosacījumus tirdzniecībai ar cūkgaļu un cūkgaļas produktiem starp trešajām valstīm un tām Eiropas Savienības dalībvalstīm, kurās konstatēts Āfrikas cūku mēris.Ir spēkā Eiropas Parlamenta un Padomes 2009.gada 21.oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 un Eiropas Komisijas 2011.gada 25.februāra Regula (EK)Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, kas nosaka blakusproduktu apriti visos tās posmos. Lai nodrošinātu vienādu izpratni par to, kas ir „blakusprodukti”, nepieciešams lietot vienotu terminoloģiju.Noteikumu Nr.83 71.28 punkts nosaka, ka nomedīto savvaļas cūku gaļu, kas iegūta Āfrikas cūku mēra skartajās teritorijās, atļauts izplatīt tikai no I riska zonā nomedītām savvaļas cūkām. Noteikumu Nr.83 68.3.apakšpunktā, kura ievaddaļā tiek noteikti pienākumi dienestam veikt darbības pēc diagnozes oficiālas apstiprināšanas, ir dota atsauce uz 71.28 punktu. Izvērtējot šos punktus, ir secināts, ka atsauce noteikumu 68.3.apakšpunktā uz 71.28 punktu ir nepareiza, jo 68.3.apakšpunktā minētā karantīnas teritorija var atrasties tikai II vai III riska zonā, bet saskaņā ar 71.28 punkta prasībām nomedīto savvaļas cūku gaļas izvešana no II un III riska zonas ir aizliegta.Līdz ar to Ministru kabineta noteikumu projektā „Grozījumi Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) paredzēts:1) precizēt un mainīt nosaukumu „atkritumprodukti” pret „blakusprodukti”;2) svītrot 68.3.apakšpunkta otro teikumu;3) precizēt Latvijas Republikā, Igaunijas Republikā un Lietuvas Republikā noteiktās I un II riska zonas teritorijas;4) noteikt nosacījumus, kas regulē cūkgaļas un cūkgaļas produktu nosūtīšanu uz trešajām valstīm no I, II un III riska zonas. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 2015.gada 1.janvārī bija 7428 cūku sugas dzīvnieku īpašnieki, tai skaitā 7399 cūku sugas dzīvnieku īpašnieki (bez mežacūkām). |
| 2. | Tiesiskā regulējuma ietekme uz tautsaimniecību un administratīvo slogu | Uz cūku sugas dzīvnieku īpašniekiem vai turētājiem, kuri dzīvo vai veic saimniecisko darbību Latvijas administratīvajās teritorijās, kas saskaņā ar Īstenošanas lēmumu 2015/251/ES tiek iekļautas II riska zonā, attieksies visi dzīvnieku pārvietošanas un dzīvnieku produktu izplatīšanas ierobežojumi, kuri tika noteikti Komisijas Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no Īstenošanas lēmuma 2015/251/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Īstenošanas lēmums 2015/251/ES. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2015/251/ES 1.panta 1.punkts | 3. un 4.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas Lēmuma 2015/251/ES 1.panta 2.punkts un pielikums | 6., 7., 9., 10 un 11.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

*Anotācijas VI sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

13.03.2015. 9:09

1259

O.Vecuma-Veco

67027551, Olita.Vecuma-Veco@zm.gov.lv